CELEX: 32014R1385
Language: et
Date: 2014-12-15 00:00:00
Title: Nõukogu määrus (EL) nr 1385/2014, 15. detsember 2014 , kalapüügivõimaluste jaotamise kohta Euroopa Liidu ja Cabo Verde Vabariigi vahelise protokolli alusel, millega määratakse kindlaks Euroopa Ühenduse ja Cabo Verde Vabariigi vahelise kalandussektori partnerluslepinguga ettenähtud kalapüügivõimalused ja rahaline toetus

24.12.2014   
            
            
               ET
            
            
               Euroopa Liidu Teataja
            
            
               L 369/31
            
         NÕUKOGU MÄÄRUS (EL) nr 1385/2014,
   15. detsember 2014,
   kalapüügivõimaluste jaotamise kohta Euroopa Liidu ja Cabo Verde Vabariigi vahelise protokolli alusel, millega määratakse kindlaks Euroopa Ühenduse ja Cabo Verde Vabariigi vahelise kalandussektori partnerluslepinguga ettenähtud kalapüügivõimalused ja rahaline toetus
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu kiitis 19. detsembril 2006 vastu võetud määrusega (EÜ) nr 2027/2006 (1) heaks Euroopa Ühenduse ja Cabo Verde Vabariigi vahelise kalandussektori partnerluslepingu sõlmimise (edaspidi „leping”).
            
         
               (2)
            
            
               Lepingu uus protokoll (2) (edaspidi „protokoll”) parafeeriti 28. augustil 2014. Protokolliga nähakse ette liidu laevade kalapüügivõimalused Cabo Verde Vabariigi suveräänsete õiguste või jurisdiktsiooni all olevas kalapüügipiirkonnas.
            
         
               (3)
            
            
               Nõukogu võttis 15. detsembril 2014 vastu otsuse 2014/948/EL (3) protokolli allkirjastamise ja ajutise kohaldamise kohta.
            
         
               (4)
            
            
               Tuleks kindlaks määrata meetod kalapüügivõimaluste jaotamiseks liikmesriikide vahel protokolli kohaldamisajaks.
            
         
               (5)
            
            
               Kui selgub, et protokolli kohaselt liidule antud kalapüügivõimalusi ei kasutata täielikult, teavitab komisjon sellest asjaomaseid liikmesriike vastavalt nõukogu määruse (EÜ) nr 1006/2008 (4) artikli 10 lõikele 1. Kui vastust ei esitata nõukogu määratud tähtajaks, käsitatakse seda kinnitusena, et asjaomase liikmesriigi laevad ei kasuta antud perioodil oma kalapüügivõimalusi täielikult. Nõukogu peaks kõnealuse tähtaja kindlaks määrama.
            
         
               (6)
            
            
               Selleks et liidu laevad saaksid püügitegevust jätkata, on protokolliga ette nähtud protokolli ajutine kohaldamine alates selle allkirjastamise kuupäevast. Käesolevat määrust tuleks seega kohaldada alates samast kuupäevast,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Protokollis kehtestatud kalapüügivõimalused on liikmesriikide vahel jaotatud järgmiselt:
   
               a)
            
            
               tuunipüügiseinerid:
               
                           Hispaania:
                        
                        
                           16 laeva
                        
                     
                           Prantsusmaa:
                        
                        
                           12 laeva
                        
                     
         
               b)
            
            
               pinnaõngejadalaevad:
               
                           Hispaania:
                        
                        
                           23 laeva
                        
                     
                           Portugal:
                        
                        
                           7 laeva
                        
                     
         
               c)
            
            
               ritvõngedega tuunipüügilaevad:
               
                           Hispaania:
                        
                        
                           7 laeva
                        
                     
                           Prantsusmaa:
                        
                        
                           4 laeva
                        
                     
                           Portugal:
                        
                        
                           2 laeva
                        
                     
         2.   Määrust (EÜ) nr 1006/2008 kohaldatakse, ilma et see piiraks lepingu kohaldamist.
   3.   Kui lõikes 1 osutatud liikmesriikide püügiloataotlused ei ammenda kõiki neile protokolliga ettenähtud kalapüügivõimalusi, võtab komisjon määruse (EÜ) nr 1006/2008 artikli 10 kohaselt arvesse mis tahes muu liikmesriigi püügiloataotlusi.
   4.   Määruse (EÜ) nr 1006/2008 artikli 10 lõikes 1 osutatud tähtajaks, mille jooksul peavad liikmesriigid kinnitama, et nad ei kasuta neile eraldatud kalapüügivõimalusi täielikult, kehtestatakse kümme tööpäeva arvestatuna kuupäevast, mil komisjon teavitab liikmesriike, et nende kalapüügivõimalused ei ole täielikult ära kasutatud.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates protokolli allkirjastamise kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. detsember 2014
      
         
            Nõukogu nimel
         
         
            eesistuja
         
         M. MARTINA
      
   
   
      (1)  Nõukogu 19. detsembri 2006. aasta määrus (EÜ) nr 2027/2006 Euroopa Ühenduse ja Cabo Verde Vabariigi vahelise kalandussektori partnerluslepingu sõlmimise kohta (ELT L 414, 30.12.2006, lk 1).
   
      (2)  Euroopa Liidu ja Cabo Verde Vabariigi vaheline protokoll, millega määratakse kindlaks Euroopa Ühenduse ja Cabo Verde Vabariigi vahelise kalandussektori partnerluslepinguga ettenähtud kalapüügivõimalused ja rahaline toetus (vt käesoleva Euroopa Liidu Teataja lk 3).
   
      (3)  Nõukogu 15. detsembri 2014. aasta otsus 2014/948/EL Euroopa Liidu ja Cabo Verde Vabariigi vahelise protokolli (millega määratakse kindlaks Euroopa Ühenduse ja Cabo Verde Vabariigi vahelise kalandussektori partnerluslepinguga ettenähtud kalapüügivõimalused ja rahaline toetus) Euroopa Liidu nimel allkirjastamise ja ajutise kohaldamise kohta (vt käesoleva Euroopa Liidu Teataja lk 1.
   
      (4)  Nõukogu 29. septembri 2008. aasta määrus (EÜ) nr 1006/2008, mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele ja millega muudetakse määruseid (EMÜ) nr 2847/93 ja (EÜ) nr 1627/94 ning tunnistatakse kehtetuks määrus (EÜ) nr 3317/94 (ELT L 286, 29.10.2008, lk 33).